**Procedure omkring hygiejne i forbindelse COVID-19 – skoler**

**Håndhygiejne:**

***Håndvask/håndsprit***

Håndvask med vand og flydende sæbe er en effektiv måde at forebygge smitte. Det skyldes, at håndvask med vand og flydende sæbe medfører, at snavs og bakterier løsnes og fjernes fra huden, hvilket fremmes af den mekaniske bearbejdelse der sker, når man vasker hænder og skylning med vand.

Korrekt udført håndvask tager ca. 45-60 sekunder. Sundhedsstyrelsen har udgivet flere film og vejledninger, som illustrerer korrekt håndvask.

[***https://hygiejne.ssi.dk/formidling/undervisning***](https://hygiejne.ssi.dk/formidling/undervisning)

***Alternativt:***

***Vådserviette***r

Er man ikke i nærheden af vand og flydende sæbe, fx når man er på tur, kan der bruges hudvenlige vådservietter. Det anbefales, at man hurtigst muligt herefter udfører håndvask med vand og flydende sæbe.

***Håndsprit***

Virus er følsom over for desinfektion med håndsprit med ethanol 70-85% og glycerol. Ved påføring af desinfektionsmiddel som håndsprit dræbes mikroorganismerne.

Brug af håndsprit forebygger kun smitte, hvis hænderne er synligt rene og tørre.

**For at sikre god håndhygiejne skal alle:**

* Ansatte, elever og ledsagende voksne vaske hænder med vand og flydende sæbe når de kommer ind på skolen
* Vaske hænder når hænderne er synligt snavsede.
* Vaske hænder i faste intervaller fx i hvert frikvarter (som minimum hver anden time).
* Vaske hænder efter toiletbesøg, før og efter spisning, efter næsepudsning og efter host/nys i hænder eller engangslommetørklæde.
* Ansatte skal vaske hænder med vand og flydende sæbe eller bruge håndsprit, hvis de går fra undervisning af én klasse til en anden.
* Ansatte skal hjælpe de mindste elever med at vaske hænder.
* Kun anvende engangsmaterialer som papirservietter, vaskeklude m.v.
* Anvende spritservietter eller hudvenlige vådservietter når man ikke er i nærheden af vand og sæbe fx på ture. Der skal vaskes hænder med vand og flydende sæbe hurtigst muligt herefter.

**Aflevering/afhentning af elever:**

* Det skal sikres, at forældre eller ledsagende voksne ikke har mulighed for at samle sig ved indgangene til skolen. Dette kan gøres ved at elever afleveres i intervaller.
* Hvis muligt skal elever afleveres ved indgangen til skolen.
* Hold afstand på minimum 1 m. Undgå fysisk kontakt, tæt og langvarig kontakt, håndtryk, kram mv. med personer, som ikke bor i samme husstand.

**Rengøring**

* Hvis der i nogle klasser er legetøj, skal dette vaskes flere gange dagligt. Legetøj som ikke kan vaskes må ikke anvendes indtil COVID-19 epidemien er overstået.
	+ Tablets skal gerne aftørres flere gange dagligt og mellem brugere. Hvis børnene har egne tablets behøver de ikke aftørring, og tablets må i så fald ikke lånes ud til andre børn. Der bør følge en opfordring til at forældrene sørger for at barnets tablet bliver aftørret, når barnet kommer hjem fra skole. Der skal anvendes spritservietter til dette. Der skal vaskes hænder før og efter brug af tablet.
	+ Tastatur og mus ved computer skal rengøres dagligt med engangsklude tilsat rengøringsmiddel. Der skal vaskes hænder før og efter brug af mus og tastatur.
	+ Toiletter rengøres mindst to gange dagligt.
	+ Toiletsæder skal rengøres og afsprittes med 70-85 % hospitalssprit mindst 2 gange dagligt.
	+ Rengøring af kontaktpunkter mindst to gange dagligt. Kontaktpunkter er bla. vandhaner, toiletknapper, bordoverflader, dørhåndtag, køleskabs-låge/-håndtag, gelændere, armlæn, lyskontakter, greb på vaskemaskine og tørretumbler og flader i nå-højde fx vinduer.

Rengøring af kontaktpunkter kan suppleres med desinfektion af kontaktpunkter, men det forudsætter rengøring med vand og sæbe førend brug af desinfektion.

* + Skraldespande i klasselokaler og på toiletter skal tømmes inden de er helt fyldte og mindst en gang dagligt.

**Indretning**

* Større forsamlinger skal undgås – fx morgensang og andet hvor klasser er samlet.
* Det anbefales, at der tidsinddeles mellem klasser i forhold til ankomst, frokost og frikvarterer, således at mange ikke er samlet på samme tid.
* Lærere skal komme til eleverne i klasserne og elever skal ikke skifte klasselokale.
* Der skal sikres let adgang til håndvask med vand, flydende sæbe og engangshåndklæder.

**Undervisning:**

* Undervisning tilrettelægges så størstedelen af skoledagen foregår udendørs, og hvor undervisning kun foregår indenfor, når andet ikke er muligt fx grundet vejret.
* Specifikke fag skal gennemføres væsentlig anderledes end før, fx madkundskab med fokus på ernæring i stedet for konkret madlavning.
* Idrætstimer skal foregå udendørs og planlægges uden kontaktsport.
* Det kan være nødvendigt at fag, hvor ovenstående forholdsregler ikke kan opretholdes, aflyses og der undervises i andre fag i stedet.

**Afstand mellem hinanden:**

* Elever skal placeres ved borde, så der er to meter i mellem eleverne. Det kan være nødvendigt at dele eleverne op i grupper og fordele dem i flere klasselokaler for at sikre den nødvendige afstand.
* Ved aktiviteter der kan foregå udendørs anbefales dette.
* Frikvarterer kan indrettes forskudt således, at mange elever ikke holder frikvarter på samme tid.
* Det anbefales, at flere voksne er tilstede udenfor, for at sikre at elever holder afstand og undgår fysisk kontakt.
* Der skal leges i mindre grupper på fx fem elever udenfor og to-tre elever indenfor og kun fra samme klasse.
* Offentlig transport skal undgås ved eventuelle ture væk fra skolen.
* Elever skal opfordres til kun at færdes i de samme mindre grupper både i og uden for skoletiden.

**Spisesituationer:**

* Alle skal vaske hænder grundigt før og efter at der anrettes, tilberedes og spises mad. Det gælder også når man skal spise medbragt madpakke.
* Vask af bestik og service skal ske i opvaskemaskine umiddelbart efter brug. Det er sundhedsmæssigt forsvarligt at acceptere de vaskeprogrammer, som opvaskemaskiner nu engang har. Vælg det program med højeste varmegrader.
* Maden må ikke deles.
* Al mad skal portionsanrettet. Der må ikke være buffet. En eventuel bod skal vurderes nøje, om den kan holde åbent i denne periode. Der skal i givet fald være korrekt håndhygiejne, rengøring og mad som er pakket ind.
* Alle skal sidde med god afstand til hinanden, når de spiser.

**SFO/fritidsordning:**

* SFO og fritidsordning skal indrettes således, at elever så vidt muligt kun er sammen med de samme elever som i resten af skoledagen. Det kan betyde at SFO/fritidsordningen skal arrangeres således, at pædagogerne fordeles ud i de enkelte klasse/grupper af elever og elevernes pasning derfor foregår der.
* Aktiviteter skal i det omfang det er muligt foregå udenfor.
* Ovenstående regler om hold afstand, god håndhygiejne, rengøring, spisesituation, og afhentning, gælder også for SFO/fritidsordning.

**Kilde:**

[**https://www.sst.dk/-/media/Udgivelser/2020/Corona/Genaabning/Skoler/Vejledning-til-skoler-og-fritidsordninger.ashx?la=da&hash=1AE73D75F65CB5D36E593E14A3AB39A5960ED53A**](https://www.sst.dk/-/media/Udgivelser/2020/Corona/Genaabning/Skoler/Vejledning-til-skoler-og-fritidsordninger.ashx?la=da&hash=1AE73D75F65CB5D36E593E14A3AB39A5960ED53A)